P-klubi

P-klubin sääntömääräinen kevätkokous
2019-03-14 14:00 - 16:30 (Europe/Helsinki) | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 14.3. kello 14 alkaen Turku-salissa.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse. Tapahtumassa kahvitarjoilu.

Opiskelijoiden ja henkilökunnan saunailta
2019-03-13 17:00 - 23:30 | TYY:n sauna, Rehtorinpellonkatu 4, Turku, 20500, Finland
Haluaisitko vihdoin saada vastauksen siihen kysymykseen, jota olet pohtinut fuksiviikon alusta lähtien? Tekisikö mielesi saunoa? Eikö sinulla vain ole muutakaan tekemistä? Mahtavaa, sillä legendaarinen saunailta lähenee!
Henkilökunnan ja ensimmäisen vuoden opiskelijoiden yhteinen saunailta järjestetään keskiviikkona 13.3.2019 klo 17.00 TYYn saunalla. Tapahtuman tarkoitus on, että valtio-opin ja poliittisen historian laitosten henkilökunta ja fuksit pääsevät tutustumaan toisiinsa visailun, saunomisen sekä muun rennon ohjelman kautta. Voit myös jättää mieltäsi kutkuttavia kysymyksiä henkilökunnalle tapahtumaa edeltävissä päivystyksissä (to 7.3. ja ti 12.3.). Kysymyksiin saat vastauksen saunaillassa!
Tapahtumassa tarjoillaan pientä purtavaa sekä virvokkeita. Muu jäsenistö on tervetullut saunalle klo 18.30 alkaen!

Akateemiset Karaokebileet
2019-03-05 22:00 - 23:30 | Naima, Aurakatu 6, Turku, 20100, Finland
Onko laskiaispullat nautittu, mutta kurkkuasi polttaisi päästä laulamaan ja jonnekkin janoa sammuttamaan? P-klubi, Sosiaalitieteiden klubi ja T-Klubi tarjoavat näihin ongelmiin oivan ratkaisun: vuoden kovimmat karaokekisailut järjestetään laskiaistiistaina Bar Naimassa!
Vedä siis haalarit jalkaan ja tule ottamaan selvää, kuka 12 kilpailijasta on Turun kultakurkkuisin opiskelija ja heittäytyväisin tulkitsija. Näitä skaboja ei kannata missata! Jos kuitenkaan laulaminen ei kiinnosta, voi paikalle saapua nauttimaan myös laskiaishumusta tanssilattian puolelle.
Haalarimerkkejä, jotka toimivat tapahtuman pääsylippuina myydään ennakkoon P-klubin ja Sosiaalitieteiden klubin laskiaispäivystyksissä, sekä muina myöhemmin ilmoitettavina ajankohtina.
Mikäli haluat mukaan itse kilpailuun, ole valmiina maanantaina 25.2., jolloin ilmoittautumislinkki julkaistaan! Lisää infoa kilpailusta seuraa lähiaikoina.

P-klubin laskiainen
2019-03-05 12:00 - 23:30 | Toimisto, Rehtorinpellonkatu 4B, Turku, 20500, Finland
P-klubin laskiainen on täällä taas! Tule viettämään pullan ja karaoken sävyttämää laskiaistiistaita. Luvassa pidennetty laskiaispäivystys, jossa voit nauttia päivystyksen laskiaispullatarjonnasta ja Stroh-teen lämmöstä. Alla päivän aikataulu, jotta kaikki löytävät paikalle.
Klo 12-16 Laskiaispäivystys
– Tarjolla kaikkien rakastamaa Stroh-teetä ja P-klubin leipureiden taikomia laskiaispullia.
Klo 19-22 Toimiston laskiaispelit ja äänenavausta karaokekilpailuihin
– Meno jatkuu toimistolla bingon, pöytälätkän ja muiden hupien kera.
Klo 22
-Jatkot Bar Naimassa, jossa järjestetään Akateemiset karaokekilpailut.

Pääainevalintainfo fukseille
2019-02-28 14:15 - 16:00 | Turku-sali, Rehtorinpellonkatu 4A, Turku, Finland
Pääainevalinta lähestyy!
Mietityttääkö valinta valtio-opin ja poliittisen historian välillä? Onko opintosuunnitelma hiottu jo huippuunsa kirjatenttejä myöten? Ovatko aineopinnot jääneet mysteeriksi? P-klubin kopot järjestävät fukseille Turku-salissa torstaina 28.2. pääainevalintainfon, jonka tarkoituksena on helpottaa nopeasti lähestyvää pääainevalintaa.
Tapahtumassa eri vuosikurssien opiskelijat esittelevät molempien pääaineiden kurssitarjontaa sekä kertovat kokemuksiaan eri opintolinjoista. Tarkoituksena on tarjota matalan kynnyksen tilaisuus, jossa keskustellaan opintomahdollisuuksista sekä voidaan esittää kysymyksiä pääainevalintaan ja opintoihin liittyen. Vaikka tietäisitkin kumman pääaineen tulet valitsemaan, niin tapahtuma tarjoaa varmasti hyödyllistä tietoa tulevista opinnoista.
Tarjolla myös pientä purtavaa ja juotavaa!

P-klubin laulunjohtajakoulutus
2019-02-26 17:00 - 19:00 | Toimisto, Rehtorinpellonkatu 4B, Turku, 20500, Finland
Kiinnostaako laulunjohtajakoulutus? Haluatko päästä perinteiden ytimeen? Kiinnostaako sitsikellon soitto ja kuritus? Tule tutustumaan laulunjohtajilta vaadittuihin taitoihin ja syventymään sitsilaulujen saloihin!
Täydellistä laulutaitoa tai tietämystä P-klubin mahtavasta sitsikulttuurista ei vaadita. Myöskään osallistumalla laulunjohtajakoulutukseen sinun ei automaattisesti tarvitse sitoutua mihinkään.
Tule siis kouluttautumaan P-klubin toimistolle tiistaina 26.2. klo 17.00 alkaen Jaakko Brummerin johdolla. Tarjolla on myös pientä purtavaa.
Ota mukaan laulukirjasi ja suuntaa toimistolle!

P-klubin liikuntaekskursio avantouimaan
2019-02-25 17:00 - 21:00 | Villa Järvelä Oy, Järveläntie 133, Lieto, 20540
Se tulee taas, nimittäin P-klubin liikuntaekskursio!
Maantantaina 25. helmikuuta klo 17 suuntaamme Littoisten järven rannalla sijaitsevalle idylliselle Villa Järvelälle virkistäytymään avantouinnin ja saunomisen, sekä paljussa lokoilun parissa. Osallistuminen ei vaadi ilmoittautumista etukäteen. Lisää Villa Järvelästä voit lukea kartanon internetsivuilta http://villajarvela.blogspot.com/p/avanto.html.
Saunominen ja uiminen kustantaa 5 euroa, paikanpäällä kelpaa kortti ja käteinen.
Mukaan tarvitset uimapuvun ja pyhkeen, lisäksi suositeltavaa on ottaa mukaan suihkutossut ja omat eväät (makkaraa tms. takkatulen äärellä paistettavaa) saunan jälkeiseen istuskeluun. Kartanolta löytyy myös kahvio.
Paikalle pääset helpoiten busseilla 2B ja 2C, kartanoa lähimpänä on pysäkki nro 6374. Halukkaiden kanssa suoritamme yhteislähdön akateemisen Hesen luota Hämeenkadulta klo 16.00.
Turun Avantouimarit ry kirjoittavat avantouinnin terveysvaikutuksista seuraavasti. “Kylmäkaraisun terveysvaikutuksia tutkinut dosentti Pirkko Huttunen toteaa, että talviuimarin virkistyminen ja piristyminen johtuu kylmän antamasta hormoniruiskeesta: stressihormonien eritys lisääntyy suurissa lämpötilavaihteluissa. Koska avantouinti parantaa verenkiertoa ja kudosten aineenvaihduntaa, se hidastaa solujen vanhenemista ja säilyttää esimerkiksi ihon kimmoisuutta. Huttusen tutkimuksen mukaan säännöllisesti uivien perusverenpaine laskee merkittävästi.”
Siis kaikki mukaan rentoutumaan ja nauttimaan irtiotosta hektisen opiskelijaelämän arjesta!

P-klubin peli-ilta
2019-02-19 17:00 | Turku-sali, Rehtorinpellonkatu 4A, Turku, Finland
Arvon klubilaiset! Tuntuuko, että vappuun on vielä liian pitkä aika, ahdistaako talven harmaus? Älä huoli, klubi järjestää tuttuun tapaan tajunnanräjäyttävän peli-illan, joka muistetaan vielä vuosisatojen päästä.
Kyseiset lautapelimittelöt pidetään Turku-salissa 19.2. kello 17 alkaen. Tulethan siis paikalle viihtymään ja valmistautumaan Trivial Perseisiin! Voit myös halutessasi tuoda omia suosikkilautapelejä mukaan.
Tarjolla on pientä purtavaa ja juotavaa. Muistathan, että tapahtuma on alkoholiton.
Tervetuloa!

Ystävänpäiväbileet
2019-02-14 22:00 - 23:30 | Naima, Aurakatu 6, Turku, 20100, Finland
Menetkö ensin sitsaamaan vai tuletko suoraan Naimaan? It’s up to you!
Sosiaalitieteiden klubi, T-Klubi, P-klubi sekä Putex toivottavat sinut tervetulleeksi legendaarisiin Ystävänpäiväbileisiin Naimaan 14.2.
Näissä bileissä ei tarvitse halailla ja pääset nauttimaan mahtavasta Naiman tunnelmasta!
Ovet aukeavat klo 22 ja juhlinta jatkuu aina aamuneljään asti.
Nopeimmille on tarjolla hauska haalarimerkki!

Ystävänpäiväsitsit
2019-02-14 18:00 - 22:00 | T-talo, Vanha Hämeentie 29, Turku, 20540, Finland
Pääsikö heilan puuttuminen yllättämään tänäkin ystävänpäivänä? Tekeekö muuten vaan mieli sitsaamaan? Oli miten oli, Sosiaalitieteiden klubi, T-klubi, P-klubi ja Putex ovat tänäkin keväänä yhdistäneet akateemiset päänsä ja kutsuvat sinut poikkitieteellisille ystävänpäiväsitseille!
Sitova ilmoittautuminen sitseille aukeaa keskiviikkona 23.1. kello 12.00 alla olevan linkin kautta:
https://docs.google.com/forms/d/1hRMNlVV25EW1x4ZEHVlPLIP3n7_p4L5fzV32Pa5BKwg/edit
On hyvä muistaa, että ennen kello 12 tulleet ilmoittautumiset hylätään. Ainejärjestöille on varattu omat kiintiönsä, joten toimi nopeasti! Ilmoittautuminen päättyy 6.2. tai, kun sitsipaikat on täytetty.
Siis, haalarit jalkaan ja teemaan sopivat vaatteet päälle sekä suunta kohti T-taloa 14.2. klo 18.00!

Kevään Jässyt
2019-01-31 18:00 - 22:00 | T-talo, Vanha Hämeentie 29, Turku, 20540, Finland
Kevätlukukausi on lähtenyt jo vauhdilla käyntiin, joten on aika kevään jäsenistösitsien! Sitsit pidetään torstaina 31.1 T-talolla klo 18 alkaen.
Ilmoittautuminen sitseille aukeaa maanantaina 14.1. klo 12.00. Olethan nopea, jos mielit päästä sitsaamaan, koska paikkoja on rajallinen määrä. Ole kuitenkin tarkkana, sillä ennen 12.00 tulleet ilmoittautumiset hylätään. Viimeinen ilmoittautumispäivä on keskiviikkona 23.1 klo 12.00. Se on myös viimeinen mahdollinen peruutuspäivä. Ilmoittautumisajan päätyttyä kaikki sitseille mahtuneet saavat sähköpostiinsa vahvistuksen sitseille pääsemisestä sekä maksuohjeet. Sitsien hinta on 12/10€, juomavalinnasta riippuen. Sitsien päätyttyä suuntamme Lyniin!
Sitseille voi ilmottautua osoitteesta: https://goo.gl/forms/5cgqcrpxcsquGBlp2
Siis siniset haalarit jalkaan ja menoks!

Viini & Valitus
2018-12-11 18:00 - 22:00 | Toimisto, Rehtorinpellonkatu 4B, Turku, 20500, Finland
Syksy laitetaan taas purkkiin viinin, juustojen ja valittamisen äärellä. Tapahtuman tarkoituksena on rennon hengailun ja viinin siemailun lisäksi kerätä kullanarvoista jäsenistön palautetta syksyllä järjestetyistä luentokursseista. Palautteen avulla vaikutetaan opetuksen sisältöön, jotta tulevaisuudessa luentokurssit olisivat entistäkin laadukkaampia.

Tarjolla on juustoja ja pientä purtavaa sekä runsaasti viiniä. Viini & Valitus -ilta alkaa lyhyellä tietoiskulla ajankohtaisista koulutuspoliittisista aiheista, jonka jälkeen siirrytään perkaamaan luentokursseja viinilasin äärelle. Lopuksi tunnelman ollessa jo katossa brainstormataan luentokurssi-ideoita. Paikalle voi tulla myös hengailemaan ja juomaan viiniä, vaikka syksyn luentokurssit olisivatkin menneet kohdaltasi täysin ohi.

Tervetuloa toimistolle tiistaina 11.12. klo 18.00!

Pikkujoulusitsit
2018-12-07 19:00 - 23:30 | Lex Kirkkotie, Kirkkotie 15-19, Turku, 20540, Finland
Arvoisa jäsenistö,
P-klubi juhlistaa jälleen syyskauden päättymistä ja joulun lähestymistä perinteisten pikkujoulusitsien merkeissä!
Sitsit järjestetään perjantaina 7.12. kello 19.00 alkaen Kirkkotiellä. Ilmoittautuminen aukeaa tiistaina 20.11. klo 12.00 alla olevan linkin kautta:
https://goo.gl/forms/YxOJzkB4nzUfOTaX2
Paikkoja on tänäkin vuonna rajoitetusti, mutta muistathan silti, että ENNEN KAHTATOISTA TULLEET ILMOITTAUTUMISET HYLÄTÄÄN, joten ole tarkkana ilmoittautumisesi kanssa. Ilmoittautuminen päättyy tiistaina 27.11. klo 12.00 ja tämä on myös peruuttamisen takaraja.
Sitsit maksavat 10/12 € riippuen juomavalinnastasi. Maksuohjeet lähetetään myöhemmin mukaan mahtuneille.
Vaikka et mahtuisi mukaan sitseille, niin ei huolta, sillä jatkot Kirkkotiellä ovat avoimet koko jäsenistölle!
Pikkumustat sekä puvut esiin, tonttulakit päähän ja Kirkkotielle!
Pikkujouluterveisin pian väistyvät festiksenne,
Roosat

Suomi 101 - päivystys & vastaanotto
2018-12-06 12:00 - 23:00 | Toimisto, Rehtorinpellonkatu 4B, Turku, 20500, Finland
P-klubi järjestää erilaisia juhlia, mutta repertuaarista on harmiksemme loistanut poissaolollaan yksi.
“Oi Suomi, katso, sinun päiväs koittaa,
Yön uhka karkoitettu on jo pois,
Ja aamun kiuru kirkkaudessa soittaa,
Kuin itse taivahan kansi sois.
Yön vallat aamun valkeus jo voittaa.
Sun päiväs koittaa, oi synnyinmaa.”
Jokaisen nurkkanationalistin ja kaappipatriootin lempipäivä on täällä! Tule sytyttämään sinivalkoiset kynttilät Toimiston ikkunalaudalle yli satavuotisen itsenäisyytemme kunniaksi.
Itsenäisyyspäivän ohjelma on jaettu kahteen osaan.
Päivän aloittaa kello 12.00 näytettävä Edvin Laineen Tuntematon sotilas. Lisäksi normaalin päivystysprotokollan mukaiset käytänteet kekseineen ja kahveineen löydät Toimistolta kello 12-14.
Päivän kääntyessä ehtoon puolelle kokoonnumme katsomaan Linnan juhlia. Paikalle suo saapua kello 17.00 alkaen. Juhlan luonteen mukaisesti pukukoodina tumma puku ja akateemiset kunniamerkit. Iltajuhlissa on tarjolla sesongin antimia sormisyötävien muodossa. Menu julkaistaan tapahtuman lähestyessä.
Tervetuloa juhlistamaan maamme satayksivuotista itsenäisyyttä p-klubilaisittain Toimistolle torstaina 6.12.2018 kello 12-14 sekä kello 17 eteenpäin.

P-klubin ja oppiaineiden pikkujoulut
2018-12-05 17:00 - 22:00 | Toimisto, Rehtorinpellonkatu 4B, Turku, 20500, Finland
Voiko pikkujouluja olla koskaan liikaa? Vastaus on luonnollisesti ei tietenkään, mistä syystä P-klubin koposektori järjestää jäsenistön ja oppiaineiden henkilökunnan yhteisen pikkujouluillanvieton. Tarjolla lämminhenkistä joulutunnelmaa sekä rentoa yhdessäoloa, glögiä ja joulutorttuja.
Toimiston jouluhuumasta iltaa jatketaan Proffan kellariin. Tervetuloa virittäytymään (pikku)joulu(sitsi) tunnelmaan ja laittamaan mennyt lukukausi pakettiin.
Parhain kopoterkuin,
Valtteri ja Toni

Olutkoulutus
2018-12-03 18:00 - 19:00 | Panimoravintola Koulu, Finland
Kalja, bisse, keskiketterä, keppana, ohrapirtelö… Rakkaalla lapsella on monta nimeä.
Nyt on P-klubin oluen ystäville ainutlaatuinen tilaisuus tutustua oluen panemisen saloihin, sillä kulttuuriekskursio suuntautuu Panimoravintola Kouluun, jossa paneudumme oluen tekemiseen, raaka-aineisiin ja olutlaatuihin. Samalla maistelemme talon tuotteita.
Olutmaistelu 12-15€ riippuen osallistujamäärästä.
Ilmoittautuminen ekskursiolle alkaa 16.11. kello 12.00 ja päättyy 22.11. kello 20.00. Ilmoittautua voi laittamalla sähköpostia kulttuurivastaavalle osoitteeseen lnsalo@utu.fi. Kulttuuriekskursiolle mahtuu mukaan 15 nopeinta.

P-lexit 2018
2018-11-29 22:00 - 23:30 | Aalto Yökerho, Kauppiaskatu 5, Turku, 20100, Finland
P-KLUBI JA LEX PRESENTS: P-LEXIT 2018!
Vihdoin on tullut aika kaivaa esiin kesän jäljiltä laatikkoon jääneet plehat, pukea ne päälle ja tanssia Aallossa aamuun asti. Asu ja tyyli ovat vapaat, tärkeintä on ottaa mukaan paras bilemoodi sekä cooleimmat plexit. Merkkaa välittömästi kalenteriisi torstai 29.11. klo 22:00, sillä silloin räjähtää Aalto-yökerhossa!
Lipun näihin unohtumattomiin karkeloihin voit lunastaa itsellesi 3 euron hintaan joko ennakkoon tai baarin ovelta. Huomaathan, että ennakkolippuina toimivia haalarimerkkejä on vain rajoitettu erä. Jos haluat varmistaa muiston tästä illasta haalareihisi, ole nopea! Haalarimerkkejä riittää ovella vain nopeimmille.

P-lexit: alkuralli
2018-11-29 18:00 - 22:00 | Lex Kirkkotie, Kirkkotie 15-19, Turku, 20540, Finland
TÄNÄ VUONNA P-LEXEILLÄ VEDETÄÄN PIDEMMÄN KAAVAN KAUTTA, OLETKO VALMIS?!?
P-Klubi ja Lex ylpeinä esittävät ensimmäistä kertaa P-LEXIT: ALKURALLI! 29.11. klo 18 P-Lexiläiset kokoontuvat Kirkkotielle käynnistämään illan hyvän seuran ja juoman parissa.
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hupilajeissa ja illan päätteeksi kruunataan ALKURALLIN KUNINGASTIIMI! Ilta jatkuu Aallossa luonnollisesti virallisten P-LEXIEN tahtiin!
Lysti maksaa 10 euroa parilta. Ilmoittautumisen yhteydessä on myös mahdollista lunastaa itselleen haluttu haalarimerkki kolmen euron hintaan, joka toimii pääsylippuna virallisille jatkoille. Itse Alkuralli-lipun hintaan sisältyy ohjelma Kirkkotiellä, juomista, aitoa tutustumista molemmin puolin kanssabailaajiimme ja tietysti parhaimman mahdollisen kick startin legendaarisille P-lexeille!
https://www.facebook.com/events/497280794103187/
Lipunmyynti tapahtuu Lyytin kautta 12.11. klo 12. Molemmille ainejärjestöille on varattu 16 parilippua. Ilmoittautumisen ohessa tulee ilmoittaa myös tiimin nimi ja haalarimerkkien lukumäärä.
LYYTILINKKI ILMOITTAUTUMISEEN: https://www.lyyti.in/plexit_alkuralli
Eiköhän tehdä tästä perinne? LET’S GOOOO!!

Sääntömääräinen syyskokous
2018-11-27 17:00 - 23:30 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen! Tilaisuus pidetään tiistaina 27.11. klo 17.00 alkaen Turku-salissa (Yo-talo A). Kokouksessa käsitellään yhdistyksen sääntömääräiset asiat, kuten hyväksytään vuoden 2019 toimintasuunnitelma, talousarvio sekä valitaan ensi vuoden hallitus ja toimijat. Syyskokouksen yhteydessä pidetään myös Yliopistovalmennuksen yhtiökokous.
Vuoden 2019 suunnittelua varten järjestämme kaksi toimintasuunnitelman suunnitteluiltaa. Ensimmäinen TOSU-ilta järjestetään tiistaina 13.11. klo 17.00 ja toinen torstaina 15.11. klo 18.00 Toimistolla. Jos haluat vaikuttaa klubin ensi vuoden toimintaan, niin saavu paikalle!
P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.
Syyskokouksessa on tarjolla pientä purtavaa ja juotavaa!
Hallitustyrkyt löydät täältä

Työelämäilta
2018-11-22 18:00 - 21:00 | Turku-sali, Rehtorinpellonkatu 4A, Turku, Finland
Se tulee taas – P-klubin työelämäilta! Näin syksyn iltojen hämärtyessä, on nyt hyvä tilaisuus päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työmaailmasta!
Tarkoituksena on viime vuoden malliin, että opiskelijoista muodostetaan alumnien määrää vastaava määrä ryhmiä. Illan aikana ryhmät kiertävät alumnien pisteitä ympäri. Näin opiskelijat pääsevät keskustelemaan alumnien kanssa pienissä ryhmissä juuri niistä asioista, jotka opiskelijoita askarruttavat työllistymisessä ja työelämässä. Lopuksi on vielä aikaa mennä keskustelemaan sen alumnin kanssa, jolta jäi kenties vielä jotain kysymättä tai haluaisi lisää tietoa tietystä työpaikasta. Toivomuksena on, että opiskelijat miettisivät kysymyksiä alumneille jo etukäteen, jotta tapahtuma pysyisi mahdollisimman hyvin aikataulussa.
Ilta järjestetään Turku-salissa. Turku-sali sijaitsee Ylioppilastalo A:n (Rehtorinpellonkatu 4 A) toisessa kerroksessa. Tilaisuudessa tarjolla pientä naposteltavaa ja juotavaa. Huomaathan, että Turku-sali on alkoholiton tila.

Väittelyilta
2018-11-20 18:00 - 22:00 | Toimisto, Rehtorinpellonkatu 4B, Turku, 20500, Finland
Tiistaina 20.11. kello 18:00 alkaen P-klubin toimistolla väitellään toinen toistaan mielenkiintoisemmista aiheista. Väittelyjen aiheet ovat vaihdelleet kissasta koiraan ja kiihkeitä tunteita on aiempina vuosina herättänyt muun muassa ananas pizzassa tai Auerin syyllisyys. Väittelykilpailu ei siis ole kovinkaan vakava vaan ennemminkin väittelijöiden luovuutta testaava.
Väittelyn voittaja saa itselleen tietenkin tuhottomasti mainetta ja kunniaa sekä nimensä kiiltävään palkintopokaaliin!
Tule siis toimistolle mittelöimään esimerkiksi siitä nouseeko aurinko myös huomenna, tulisiko Varsinais-Suomen itsenäistyä tai onko Salolla tulevaisuutta.
Tervetuloa!

Tosuilta
2018-11-15 18:00 - 22:00, 2018-11-13 17:00 - 22:00 | Toimisto, Rehtorinpellonkatu 4B, Turku, 20500, Finland
Koko jäsenistömme on tervetullut suunnittelemaan P-klubin toimintaa vuodelle 2019!
Toimintasuunnittelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana. Tosua suunnitellaan kahtena iltana marraskuussa, tiistaina 13.11. kello 17 alkaen ja 15.11. kello 18 alkaen. Toimintasuunnitelma ja talousarvio hyväksytään yhdistyksen sääntömääräisessä syyskokouksessa tiistaina 27.11.
Toivomme, että kaikki kiinnostuneet tulevat paikalle Toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.
Tervetuloa kaikki paikalle!

P-klubi XLIII
2018-11-09 19:00 - 23:30 | Ravintola Suomalainen Pohja, Aurakatu 24a, Turku, 20100, Finland
Tervetuloa viettämään Turun yliopiston Politiikan tutkimuksen klubi ry:n XLIIl vuosijuhlia perjantaina 9. marraskuuta Ravintola Suomalaiseen Pohjaan. Juhlallisuudet alkavat kutsuvieraiden Cocktail-tilaisuudella kello 17.30. Pääjuhlaa vietetään yläkerran juhlasalissa kello 19.00 alkaen. Pääjuhlasta jatkamme Q-talolle bussikuljetuksilla puolen yön jälkeen. Jatkot alkavat virallisesti kello 00.45 ja sinne ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen ja viihtyisään paikkaan X.
Bussikuljetus lähtee Assarin ullakon edestä (Rehtorinpellonkatu 4 A) kello 10.00. Olethan ajoissa!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan sähköpostiosoitteeseen festikset@gmail.com.
Sitova ilmoittautuminen vuosijuhlille aukeaa tiistaina 9.10. klo 12 ja päättyy torstaina 25.10. klo 12. Ilmoittautumislinkki julkaistaan tässä tapahtumassa ilmoittautumisen avautuessa. Täytäthän tiedot huolella!
Illalliskortin hinta on P-klubin jäsenille 80 euroa ja alkoholiton 65 euroa.
Muille kuin jäsenille (myös alumni) illalliskortti maksaa 90 euroa ja alkoholiton 75 euroa.
Lisäksi on mahdollista valita kannatuskortti, jonka hinta on 100 euroa. Kaikki korttivaihtoehdot sisältävät akateemisen silliaamiaisen sekä bussikuljetukset.
Erikseen maksettuna silliaamiainen maksaa 10 euroa.
Tarkemmat maksuohjeet tulevat sähköpostiin ilmoittautumisen jälkeen.
Jos ilmenee jotain kysyttävää, laitathan viestiä osoitteeseen festikset@gmail.com.
Sydämellisesti tervetuloa juhlimaan ainejärjestömme 43-vuotista taivalta loistavassa seurassa!
Juhlavastaavanne,
Roosa Ulkuniemi ja Roosa Nissilä

Neighbours from Hell
2018-10-31 18:00 - 23:00 | Toimisto, Rehtorinpellonkatu 4B, Turku, 20500, Finland
Taas se on täällä, nimittäin perinteinen Neighbours from Hell; meidän toimistonaapureiden yhteiset karkelot. Tänä vuonna juhlien järjestäjänä toimii Kanta, ja haluammekin toivottaa lämpimästi tervetulleeksi kaikki Kritiikin, P-klubin ja Elsan jäsenet! Juhlinta alkaa toimistoilla Yo-talo B:n toisessa kerroksessa kello 18:00 ja päättyy 23:00.
Illan ohjelmaan kuuluu hauskanpitoa, juhlintaa, tutustumista uusiin ainejärjestörajat ylittäviin tuttavuuksiin sekä perinteinen järjestöjen välinen viesti. Järjestöt myyvät myös mahdollisesti kannatustuotteitaan, joten varaa halutessasi pikkurahaa mukaan.
Ja kun ollaan päästy juhlimisen makuun, niin bileitä jatketaan Vegasissa virallisten jatkojen merkeissä. Linkki tapahtumaan:
https://www.facebook.com/events/152133792403676/

Vujutanssiharjoitukset
2018-10-31 15:30 - 17:00 | Turku-sali, Rehtorinpellonkatu 4A, Turku, Finland
Onko vanhojen tansseista jo aikaa? Onko sinullakin kaksi vasenta jalkaa? Ei hätää!
Vuosijuhlassa tanssittavia tansseja, kuten valssia, tangoa ja foxia, on mahdollista tulla harjoittelemaan keskiviikkona 31.10. kello 15.30 alkaen Turku-saliin. Meitä tulevat opettamaan lavatanssiopettajat Merja ja Kari Filpus!
Jos siis uskot tarvitsevasi apua tanssiaskelien kanssa, nähdään Turku-salissa!
”Life may not be the party we hoped for, but while we’re here we should dance.” -Author Unknown

Liikuntaekskursio curlingiin
2018-10-25 20:00 - 22:00
Tällä kertaa syksyn liikuntaekskursio suuntaa Impivaaran urheilukeskukseen torstaina 25.10. pelaamaan curlingia! Curling on monimutkainen laji, joka perustuu yksinkertaiseen ideaan. Sitä on myös kutsuttu jäällä pelattavaksi shakiksi. Jos luulet sen olevan helppoa, tule ja kokeile itse!
Ekskursio kestää kaksi tuntia, joista ensimmäinen puoli tuntia harjoitellaan ja loput 90 minuuttia pelataan. Mukaan mahtuu 20 osallistujaa ja ekskursio maksaa 10 euroa.
Ilmoittautuminen alkaa keskiviikkona 3.10. kello 12.00 sähköpostilla osoitteeseen heelju@utu.fi. Ilmoittautuminen on sitova.
Turku Curling Arena sijaitsee osoitteessa Kurrapolku 2.
http://turkucurling.fi/index.html

Kostajaiset 2018 - Oktoberfest
2018-10-18 16:00 - 23:30 | Laitospuisto
Arvoisa P-klubi, on revanssin aika!
On fuksien vuoro näyttää, miten homma toimii ja kuinka juoma virtaa!
Vedä siis jalkaasi reteimmät nahkahoususi, huuhdo syksyn tenttihuolet sekä kurkkusi makeimmalla mallaksella ja tule juhlimaan lokakuun juhlaa Kostajaisten merkeissä!
Kokoonnumme Laitospuistossa 15:45, saavu paikalle ajoissa!
Iltaa jatketaan, luonnollisesti, Naimaan!
Juu elikkäs:

MITÄ: Kostajaiset 2018
MISSÄ: Laitospuisto
MILLOIN: 18.10.2018 klo 15:45
TEEMA: Oktoberfest
KUI PAL: Ei mittä, mut OPM
AI MÄÄ VAI: JOO
Auf Wiedersehen!

Haalaritentti
2018-10-16 18:00 - 22:00
Ken halajaa haalareita, huutakoon hep!
Arvon fuksit, teillä on edessänne vielä viimeinen tentti ennen kuin saatte vetää yllenne Sinisen Ykseyden tunnusmerkin, eli lehvien koristamat siniset haalarit. Haalaritentissä todistatte syksyn aikana kerrytetyt tietonne ja taitonne P-klubista.
Tenttimateriaalina toimii 40-vuotisjuhlajulkaisu, joka kannattaa kahlata huolella läpi ennen tenttiä. Lisäksi tenttialueeseen kuuluu tilaisuuden aluksi pidettävät tiedonannot P-klubista ja sen perinteistä sekä yhteistyöjärjestöistä.
Saavu siis tiistaina 16.10. paikalle Kampuskappeliin klo 18 mukanasi täysi nakkipassi ja kattava tietämys tenttimateriaalista! Mukaan tulee ottaa myös kirjoitusvälineet, lisäksi vyöstä on suurta apua haalarien särmäämisessä.
Koko jäsenistölle avoimet jatkot pidetään Portissa.

POP-päivät Rovaniemellä
2018-10-12 - 2018-10-14
On jälleen aika kutsua politiikan opiskelijat kokoon kuuntelemaan ja keskustelemaan polttavista aiheista.
Vuoden 2018 valtakunnalliset Politiikan opiskelijoiden päivät järjestetään Lapin pääkaupungissa Rovaniemellä 12.-14.10. Lapin yliopiston politiikkatieteiden ja sosiologian ainejärjestö Kosmos Buran ry:n toimesta. Kosmos Buran ry:n pääyhteistyökumppani POP-päivillä on Yhteiskunta-alan korkeakoulutetut ry. https://www.yhteiskunta-ala.fi/
POP-2018 teemana toimii Turvallisuuden modernit haasteet, luvassa on mielenkiintoisia puheenvuoroja. Pääset myös kuulemaan Rovaniemen kaupungin tervehdyksen itse kaupunginjohtaja Esko Lotvoselta.
Tapahtumaan ei tarvitse erikseen ilmoittautua, saavu vain paikalle.
Lauantain luennoitsijat ja puhujat:
10:00 Tilaisuuden avaus. Kosmos Buran ry:n puheenjohtaja Henri Forssten
10:15 Kaupungin tervehdys. Rovaniemen kaupunginjohtaja Esko Lotvonen
10:35 Onko tiedon demokratisoituminen turvallisuusuhka? Apulaisprofessori, dosentti Petri Koikkalainen
11:25 Lappi ja turvallisuusympäristön muutos. Pelastusylitarkastaja Seppo Lehto, Lapin aluehallintovirasto
12:15 Lounastauko
13:15 Kyberturvallisuus. Tutkija Mirva Salminen, Lapin yliopiston Arktinen keskus
14:05 Huumesota vuonna 2018: olemmeko jo lähellä huumeongelman lopullista ratkaisua? FT, Yliopistonlehtori Mika Luoma-Aho
14:55 Datatalous murtaa rajoja. Johtava tutkija, Sitra. FT, MBA Marja Pirttivaara
15.45 Tapahtuman päättäminen
Sitsi-ilmoittautumisen ohjeet julkaistaan tämän tapahtuman yhteydessä myöhemmin.
Pakkaa siis laukkusi, hyppää junaan, lentokoneeseen, bussiin, autoon tai vaikka fillarin selkään ja suuntaa Rovaniemelle. Kaikki tiet johtavat lokakuussa Lappiin😉
Ohjelma:
Perjantaina 12.10. rentoa illanviettoa kollegoiden kesken Kirkonjyrhämän laavulla klo 19 eteenpäin. Talo tarjoaa makkarat ja soijanakit. OPM.
Lauantaina 13.10. klo 10:00 ohjelma alkaa Lapin Yliopiston tilassa LS2 (Luentosali sijaitsee pääaulassa, Yliopistonkatu 8, 96300 Rovaniemi). Ohjelma päättyy klo 16 mennessä.
Sitsit alkavat klo 18:00. Paikkana toimii: Wiljamia (Urheilukatu 1). Jatkopaikka ilmoitetaan myöhemmin, mikäli yökerho ei ole juttusi, voit viettää iltaa myös rennoissa tunnelmissa LYYn saunalla (Hallituskatu 20 D, 96100 Rovaniemi).
Sunnuntaina 14.10. tarjoillaan akateeminen silliaamiainen niin ikään LYYn saunalla klo 11:00 alkaen (Hallituskatu 20 D, 96100 Rovaniemi).
Majoituksesta:
Tapahtuman yhteyteen julkaistaan toverimajoitus-ryhmä, jossa makuupaikan tarjoajat ja sitä vailla olevat voivat kohdata. Linkki ryhmään: https://www.facebook.com/groups/937967146406656/
Lisäksi Rovaniemen keskustassa sijaitseva Hostel Café Koti tarjoaa POP-päivien osallistujille alennettuja hintoja seuraavalla tavalla:
Varaukset tulee tehdä sähköpostitse osoitteeseen info@hostelcafekoti.fi. Varauksen yhteydessä tulee mainita varauskoodi ”POP-päivät”.
Majoitushinnat:
2 hh standard, 64,80 €/huone/yö
2 hh superior, 73,80 €/huone/yö
3 hh, (1kpl) 88,20 €/huone/yö
4 hh, (1kpl)114,30 €/huone/yö
5 hengen huoneisto (1kpl), 170,10 €/huone/yö
Vuodepaikka dormissa 23,40 €/hlö/yö
Kaikki muut vaihtoehdot lukuun ottamatta vuodepaikkaa dormissa sisältävät aamupalan. Dormissa yöpyvät voivat ostaa sen erikseen 7 euron hintaan.
Tapahtuman visuaalisen ilmeen on suunnitellut Lapin yliopiston graafisen suunnittelun opiskelija Esa-Pekka Tuppi.
Kosmos Buran ry toivottaa opiskelijakollegat lämpimästi tervetulleeksi Rovaniemelle!
